கேள்வி: ச. இராமதாசு - பிறப்பு பற்றி தகவல் சொல்.
பதில்: இவர் 1939 ஆம் ஆண்டு சூலை மாதம் 25 ஆம் தேதி, தமிழ்நாடு, விழுப்புரம் மாவட்டத்தில் உள்ள கீழ்சிவிரி ஊராட்சி என்னும் ஊரில் பிறந்தார். இவரின் தந்தை சஞ்சீவராயக் கவுண்டர், தாயார் நவநீத அம்மாள் ஆவார். இவர் உடன்பிறந்தோர் நான்கு பேர், ஒருவர் சகோதரி, மூவர் சகோதரர் ஆவர். இவர் வன்னியர் சமூகத்தைச் சேர்ந்தவர் ஆவார்.
கேள்வி: ச. இராமதாசு - கல்வியும் தொழிலும் பற்றி விளக்கவும்.
பதில்: சென்னை மருத்துவக் கல்லூரி 1959 ஆம் ஆண்டு முதல் 1965 ஆம் ஆண்டு வரை மருத்துவம் கற்று எம். பி. பி. எஸ். பட்டம் பெற்றார் இராமதாசு.ராணி, 14-2-2016, பக்கம் 34-35 1965 ஆம் ஆண்டு முதல் மூன்றாண்டுகள் திண்டிவனம் அரசு மருத்துவமனையில் மருத்துவராகப் பணிபுரிந்தார். 1980இல் தான் சார்ந்த வன்னியர் சமூகத்தின் நலனுக்காக வன்னியர் சங்கம் என்னும் அமைப்பை உருவாக்கினார். 1990இல் வன்னியர் சங்கம், பாட்டாளி மக்கள் கட்சி என்னும் அரசியல் கட்சியாக உருவெடுத்தது.
கேள்வி: ச. இராமதாசு - திருமணமும், குடும்பமும் குறித்து விரிவாக சொல்லுங்கள்.
பதில்: இவர் சரசுவதி என்பவரைத் திருமணம் செய்துகொண்டார். இவருக்கு ஸ்ரீகாந்திமதி, கவிதா என இரண்டு மகள்களும், அன்புமணி ராமதாஸ் என்னும் ஒரு மகனும் உள்ளனர். செவிலியரான சுசீலா என்பவரை இரண்டாவதாகத் திருமணம் செய்து கொண்டார்.
கேள்வி: ச. இராமதாசு - வன்னியர் இடஒதுக்கீட்டுப் போராட்டம் பற்றி நீங்கள் என்ன அறிந்துள்ளீர்கள்?
பதில்: 1987-ஆம் ஆண்டில், வன்னியர்களுக்கு 'மிகவும் பிற்படுத்தப்பட்ட வகுப்பினர்' அந்தஸ்து கோரி, ராமதாஸ் தலைமையிலான வன்னியர் சங்கம் இடஒதுக்கீட்டுப் போராட்டத்தை முன்னெடுத்தது. போராட்டங்கள் தீவிரமடைந்திருந்தபோது, ​​லட்சக்கணக்கான மரங்கள் வெட்டிச் சாய்க்கப்பட்டும், நெடுஞ்சாலைகள் மறிக்கப்பட்டு சேதப்படுத்தப்பட்டும், தலித் சமூகத்தைச் சேர்ந்த 1400-க்கும் மேற்பட்ட வீடுகள் எரிக்கப்பட்டும் மாநிலத்தின் இயல்பு வாழ்க்கை ஒரு வார காலத்திற்கு முடங்கியது. எம். ஜி. ராமச்சந்திரன் (எம்.ஜி.ஆர்) தலைமையிலான அதிமுக ஆட்சிக்காலத்தில், காவல்துறையினர் நடத்திய துப்பாக்கிச் சூட்டில் 21 போராட்டக்காரர்கள் கொல்லப்பட்டனர். பின்னர் 1989-இல், மு. கருணாநிதி தலைமையிலான திமுக அரசு, வன்னியர்களுக்கு மிகவும் பிற்படுத்தப்பட்ட வகுப்பினர் பிரிவின் கீழ் 20 சதவீத இடஒதுக்கீட்டை வழங்கியது. இப்பாராட்டுகளின் பின்னணியிலிருந்தே, 1989 சூலை 16 அன்று பாட்டாளி மக்கள் கட்சியை, இராமதாசு தொடங்கினார்.
கேள்வி: ச. இராமதாசு - பணிகளும் பிறசேவைகளும் குறித்து விரிவாக சொல்லுங்கள்.
பதில்: * இவர் மது விலக்கிற்காகவும் தமிழக மக்களின் மீது திணிக்கப்படும் மது மற்றும் அதன் கேடுகளில் இருந்து விடுவிக்கவும் 34 ஆண்டுகளுக்கும் மேலாக தொடர்ந்து போராடி வருகிறார். * தமிழ்நாட்டில் மிகவும் பிற்படுத்தப்பட்ட வகுப்பினர், தமிழ்நாடு தனியாக கல்வி வேலை வாய்ப்புகளில் 20 விழுக்காடு இடஒதுக்கீடு பெற்றுத் தந்தார். * தமிழ்நாட்டில் வணிக நிறுவனங்களின் பெயர்ப்பலகைகள் அனைத்தும் தமிழ் மொழியிலேயே இருக்க வேண்டும் என்று வலியுறுத்தியவர். இதற்காக தமிழ்ப் பாதுகாப்பு இயக்கம் என்ற அமைப்பை ஏற்படுத்தியவர். * தமிழை வளர்ப்பதற்காக பொங்கு தமிழ் வளர்ச்சி அறக்கட்டளையை நிறுவியவர். * பசுமைத் தாயகம் என்னும் சமூகநலச் செயல்பாடுகளில் ஈடுபடும் ஒரு தன்னார்வ அமைப்பை நடத்தி வருகிறார்.
கேள்வி: ச. இராமதாசு - ஓய்வு பற்றி தகவல் சொல்.
பதில்: இராமதாசு தனது 88வது பிறந்தநாளை (சூலை 25, 2026) முன்னிட்டு, குடும்பத்துடன் 88 மரக்கன்றுகள் நடவு செய்து, அதனை அரசியல் துறவற அறிவிப்புடன் இணைத்தார். இனி அரசியலில் இருந்து தான் ஓய்வு பெறுவதாகவும், கட்சியை மகனிடம் ஒப்படைப்பதாக அவர் அறிவித்தார். புதிய தலைமுறை (சூலை 25, 2026)